Planéta Zem je taká veľkolepá,
že ľahko prehliadneme tie najmenšie veci v živote.
Ale keď sa pozrieme bližšie...
zbadáme celý neprebádaný svet.
Svet, v ktorom drobní hrdinovia...
a malé príšerky...
potrebujú úchvatné superschopnosti...
aby dokázali prekonať obrovské prekážky.
Maličký svet
Až 150 miliónov rokov...
KOMENTÁR PAUL RUDD
...sa ostrov Madagaskar pomaly uberal vlastným špecifickým smerom.
A stroskotanci v tomto stratenom svete
sa vyvíjali zvláštnymi a krásnymi spôsobmi.
Tieto vzácne dažďové pralesy sú domovom neobyčajných živočíchov...
ktoré nikde inde na Zemi nenájdete.
Tie najmenšie...
sú najúžasnejšie zo všetkých.
Drobný tenrek.
O samičku sa doteraz starala matka.
Má len štyri týždne...
a štyri centimetre...
ale musí už ísť vlastnou cestou.
V tomto záhadnom lese
sú zvieratá vyzbrojené tajnými zbraňami, špeciálnymi zručnosťami...
a rafinovanou obranou.
Aby tu malý tenrek prežil,
musí objaviť vlastnú superschopnosť.
DAŽĎOVÉ PRALESY
Na osamostatnenie sa sú teraz ťažké časy.
Tento rok dažde meškajú.
V lese je sucho.
Potrava je vzácna.
A zvieratá trávia viac času jej hľadaním...
a tým viac riskujú, že ich pri tom chytia.
Sanzínia madagaskarská číha na obeť.
Mäsožravá fosa skúma les na zemi.
Tieto drobné tvory sa musia vyhnúť problémom...
a snažiť sa ostošesť zmiznúť.
Táto smrteľná hra na schovávačku poháňa evolučné súperenie v zbrojení.
Ešte prefíkanejšie prestrojenie...
ktorým možno poraziť každú smrteľnú hrozbu.
Tamojší lovci majú taký ostrý zrak...
že dokážu rozoznať aj najlepšie zakamuflované zviera.
Chameleón leopardí.
Má päťnásobne ostrejší zrak ako ľudia...
a takmer 360-stupňové zorné pole...
a preto mu nič neunikne.
Vyzerá síce ako suchý list...
ale je to modlivka Phyllocrania paradoxa.
Zrak chameleóna je prispôsobený zachytiť pohyb.
Ak vydrží bez pohnutia, mohla by prežiť.
Ale aj ona musí jesť.
Chameleón zaostril cieľ...
a vystrelil smrtiacu zbraň.
Z nuly na stovku za jednu dvadsatinu sekundy.
Pred týmto nenápadným lovcom nie je v bezpečí takmer žiadny hmyz.
A pred vangou prilbozobou nie je v bezpečí takmer žiadny jašter...
najmä keď loví pre dvoch.
Tenrek je pre ňu príliš pichľavý.
Gekón Uroplatus phantasticus bude lepšia pochúťka.
Ak ho dokáže chytiť.
Táto zručná malá jašterička patrí k majstrom v únikovej akrobacii.
Vyberie si konár, ktorý sa hodí k jej farbe...
a štruktúre jej pokožky...
a vytvorí si tak neviditeľný plášť.
Lesy na Madagaskare ukrývajú
zvieratá, ktoré majú najúchvatnejšie mimikry na svete.
Keďže je ťažké ich nájsť...
niekedy sa nevedia nájsť ani navzájom.
Tento chameleón vo veľkosti spinky je jedným z najmenších na svete.
Samček chameleóna Brookesia.
Na misii nájsť si partnerku.
Na okolí číhajú hrozby,
a tak na to ide pomaly...
medzi krokmi zastane bez pohnutia, aby ho nik nespozoroval.
Je ich tak ťažko zbadať, že aby našli partnerku, samce potrebujú superschopnosť.
Vidí to, čo ostatní nie.
Sálavú žiaru samičky.
Jej telo odráža ultrafialové svetlo...
ktoré vidí len on.
Nájsť samičku je dosť ťažké.
Ale chytiť ju...
je ešte ťažšie.
Tentrek sa nevie kamuflovať...
tak sa skrýva pod zemou.
V bezpečí malého brlohu sa ukryje, až kým nepríde dážď.
A keď si to tam trochu zariadi...
bude to vhodné miesto pre rodinu.
Stonožka Madagascan millipedes sa vôbec neunúva skrývať.
Obsahuje toľko jedu, že sa jej väčšina predátorov ani nedotkne.
Môžu sa voľne túlať po dažďovom pralese.
Väčšinou.
Jej jed takémuto veľkému lemurovi neublíži.
Ale slúži ako repelent proti hmyzu,
ktorým sa zbaví parazitov v kožuchu.
Lemury objavili aj zvláštny vedľajší účinok.
Pri malom hryze...
sa uvoľní viac toxínov.
A malá dávka...
je zjavne psychoaktívna.
Stonožka vyviazla takmer bez ujmy.
Ale lemury vysoko na stromoch...
chvíľu dolu nezlezú.
Pod rúškom tmy...
sa tenrek vyberie na lov červíkov.
Každú noc ich zožerie asi 50.
Má taký zlý zrak, že na ich hľadanie využíva citlivý nos.
Ale sanzínia má ešte vycibrenejší čuch.
Svoje obete lokalizuje ochutnávaním vzduchu rozdvojeným jazykom.
Keď je v dosahu, začne vyhľadávať obeť na základe tepla.
Jamky okolo úst citlivé na teplo zachytia teplokrvné zvieratá.
Aj tie najvražednejšie predátory občas nemajú svoju noc.
Možno bude mať väčšie šťastie vyššie.
Ale tenrek má stále viac šťastia.
Samec.
Dvojmesačné tenreky sú už pripravené na páranie.
Tento maki trpasličí už má potomstvo.
Patrí k najmenším primátom na svete.
Mladé chráni v malých dierach v strome.
Sú úplne odkázané na matku.
Preto potrebuje čo najviac energie.
A dobre vie ako na to.
Je to trochu vysoko, ale maki dokáže preskočiť 8-násobok svojej dĺžky.
Obrovskými očami...
si nájde v tme cestu.
Ale najpôsobivejší nočný zrak...
má tvor, ktorý straší v lese na zemi.
Pavúky Deinopidae majú 2000-násobne citlivejší zrak ako ľudia.
Z pavúkov majú najväčšie oči.
Namiesto pavučiny utká sieť.
A potom čaká.
Teraz prichádza na rad pavúčí inštinkt.
Každú noc
si vo vnútri očí vytvorí špeciálny povlak, aby mohol vidieť v tme.
Oči nasmerované dopredu poslúžia pri love, ale periférne videnie má slabé.
V noci gekón Uroplatus phantasticus vylezie z úkrytu na lov chrobákov...
a pavúkov.
Hore našiel maki trpasličí, čo hľadal.
Chrobáky z čeľade Anthocoridae.
Tieto drobné zvedavé tvory napodobňujú lupienky kvetov, aby zmiatli predátorov.
Ale maki ich nechce zjesť.
Keď sa chrobáčiky kŕmia miazgou stromu, vypúšťajú kvapôčky cukru.
Vysoko kalorickú maškrtu pre zaneprázdnenú mamu.
Ale dnes v noci nie je všetko také sladké.
Väčší a desivejší nočný sliedič.
Ksukol chvostnatý.
Tento podivný lemur je Frankensteinovým netvorom evolúcie.
Uši má ako netopier.
Zuby ako potkan.
A pazúry ako bosorka.
Klope nimi po strome, aby zachytil dutý zvuk diery.
No neloví maki trpasličie.
Hľadá čosi menšie.
Larvy.
Zahnuté prsty poslúžia na dolovanie.
V tomto dažďovom pralese sa vyplatí nájsť svoje miesto...
akékoľvek zvláštne je.
Príliv denného svetla odhalí...
prázdne hniezdo.
Ale vanga toho obetovala priveľa, aby sa vzdala.
Mláďa je neďaleko hniezda a stále nažive.
Vystrašené vtáčatká niekedy vyletia z hniezda, aj keď nie sú celkom operené.
Matka ho bude ešte niekoľko dní kŕmiť, než bude úplne nezávislé.
Konečne...
nastalo obdobie dažďov.
Voda dažďový prales zmenila.
Priniesla nový život.
A novú potravu.
Keď listy zozelenejú, je potrebný nový druh kamufláže.
Niečo sa však v dažďovom pralese nezmení nikdy.
Tí ktorí prežili, teraz čelia väčšiemu problému.
Keď začne pršať, na všetkých úrovniach vypukne boj o rozmnožovanie.
Nosatce žirafie bojujú o priazeň samičky
v zapálenom súboji pomocou mimoriadne dlhého krku.
Bitka drobcov veľkých ako hrášok nekončí zraneniami.
Boj sa vyostrí, keď sa objaví chameleón leopardí.
Zmení sa na jasnofarebného.
Toto nie je prestrojenie.
Toto sú bojové farby.
Súboj o územie je pre získanie partnerky zásadný.
Víťaz vyhlási strom za svoj.
Porazený musí hľadať inde.
Víťazstvo v súboji je len začiatok.
Zabezpečiť si partnerku môže byť náročnejšie.
Malý chameleón Brookesia napreduje.
Je tak blízko...
no stále ďaleko.
Vanga.
Musí postupovať opatrnejšie ako inokedy.
Nič zaujímavé tu nie je.
Len dva chameleóny sa stretli v utajení.
Keď sa našiel partner, je čas splodiť novú generáciu.
Samička nosatca žirafieho sa usilovne snaží, aby jej vajíčka prežili.
Samček je na stráži...
kým ona do záhybu listu nakladie jedno vajíčko.
Potom využije svoj krk.
Supermama preukáže pozoruhodnú silu
a stočí maskovaciu kolísku 10-násobne väčšiu ako ona sama.
A ukryje ju...
na viditeľnom mieste.
Malý tenrek má ešte viac práce.
Svoju mamu opustila samička pred štyrmi mesiacmi a už má plný brloh.
Vrhla tri mláďatá.
Hoci sa nezdá, že tenreky sa rady túlia...
prvé dva týždne života
sa tieto pichľavé tvory chúlia k sebe, aby sa udržali v teple.
Musia držať spolu, aj keď začnú skúmať les.
Mama už má skúsenosti, ako udržať rodinu v bezpečí v tomto nebezpečnom svete.
Ale vždy sa nájde niekto...
kto sa zatúla priďaleko.
Mláďa inštinktívne vie, že sa má ukryť.
Ale mama ho musí nejako dostať späť a nevzbudiť pozornosť fosy.
Trením pichliačov na chrbte
vyšle tajný navádzací signál.
Tento vysokofrekvenčný zvuk sa šíri lesným podrastom.
A zavedie stratené mláďa...
do bezpečia.
Ako sa ukázalo, drobný tenrek má vlastnú superschopnosť.
Drobné zvieratká na Madagaskare sa vyvinuli zvláštnymi spôsobmi.
Aby prežili...
v tomto zvláštnom svete.
Ale voči jednej hrozbe sú bezmocné.
Odlesňovanie premenilo kedysi rozsiahle madagaskarské dažďové pralesy...
na rozkúskovaný svet, ktorý sa stále zmenšuje.
Osemdesiat percent je zničených.
Ale kúsok po kúsku...
môžeme odvrátiť trend nivočenia...
a začať znovu budovať tento stratený svet.
Preklad titulkov: Monika Sitarčíková